हीरो करिज़मा R अवरू करिज़मा ZMR के 2014 संस्करण पेश भईल
नई दिल्ली - बहुत इंतज़ार के बाद आखिरकार हीरो मोटर्स करिज़मा आर अवरू ज़ेडएमआर के 2014 के संस्करण पेश कईलस।
दुनो बाइक के हैडलाइट, इंडिकेटर, अवरू बॉडी में बहुत बदलाव कईल गईल बा। संगही, बाइक के पछिला भाग, हैंडल, सीट, साइलेंशर, अवरू टायर भी नाया बाटे। अब दोहरी हेडलाइट अवरू पहिले से चौड़ा टायर बाइक के स्टैंडर्ड फिटमेंट के हिस्सा होई।
हालांकि, इंजन में कवनो बदलाव नईखे भईल। दुनो बाइक में 223सीसी, फोर स्ट्रोक, सिंगल सिलिंडर इंजन बा, लेकिन इंजन में भईल महिन बदलाव से बाइक पहिले से बेहतर प्रदर्शन कर सकतिया।
दुनो बाइक बाज़ार में 2 जून से बिक्री खातिर उपलब्ध बा, हालांकि अभी सिर्फ बूकिंग ही होखता। कंपनी से मिलल जानकारी के अनुसार करिज़मा आर पुणे में 83,158 रुपया के एक्स शोरूम किमत के संगे उपलब्ध बिया।
जबकि, करिज़मा ज़ेडएमआर के किमत पुणे में 1,04,986 रुपया बतावल जाता।
दुनो बाइक में पाँच रंग के विकल्प बा। आप ब्लैक (करिया), रेड (लाल), व्हाइट (उज्जर), ग्रे (भूअर) या येल्लो (पीयर) में से कवनो रंग के चुनाव क सकतानी।
mag_Deva mag_Deva bho_Deva bho_Deva bho_Deva bho_Deva bho_Deva